

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330**

**e-mail:** secretar@tirgumures.ro **www.tirgumures.ro**

**Nr. 42189 din 09.06.2021**

***Data publicării pe site: 09.06.2021***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***„Proiect de hotărâre privind aprobarea accesului gratuit pe terenurile de sport din cadrul Complexului de Agrement și Sport Mureșul”***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***19.06.2021*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiect de hotărâre privind aprobarea accesului gratuit pe terenurile de sport din cadrul Complexului de Agrement și Sport Mureșul”***

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***19.06.2021.***

***Pentru informații suplimentare vă stăm la dispoziție la telefon 0265.269571.***

 **p. Secretar General al Municipiului Târgu Mureș**

ROMÂNIA

JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr. 1022 din 24.05.2021

Iniţiator

PRIMAR

 Soós Zoltán

**REFERAT DE APROBARE**

privind aprobarea accesului gratuit pe terenurile de sport din cadrul Complexului de Agrement şi Sport ,,Mureşul”

Prin HG nr. 283/2003 a fost aprobat Programul național ”Mișcare pentru sănătate” unde la alin.(1), art. 2 se stipulează :  *(1) Ministerele şi* ***autorităţile administraţiei publice locale*** *implicate* ***sunt obligate*** *să ducă la îndeplinire sarcinile ce le revin în conformitate cu prevederile programului prevăzut la art. 1.”*.

În conformitate cu prevederile pct.1 și 2, paragraful IV, Anexa 1 din HG nr.283/2003 ”*Bazele aflate în administrarea* ***autorităţilor administraţiei publice*** *centrale şi* ***locale*** *vor fi puse la dispoziţie cetăţenilor,* ***gratuit, de cel puţin 3 ori pe săptămână, minimum două ore****, în vederea practicării de activităţi recreativ-sportive.”*

În vederea punerii în aplicare a prevederilor HG nr. 283/2003, datorită numeroaselor solicitări, se impune stabilirea unui program prin care se pun la dispoziția cetățenilor, gratuit, terenurile de sport din cadrul Complexului de Agrement şi Sport ,,Mureşul” (CASM).

Propunem asigurarea accesului gratuit al cetățenilor pe terenurile din cadrul CASM, conform următorului program:

1. Terenurile de fotbal-tenis, baschet, beach volley și fitness: luni-vineri între orele 8:00-10:00, la solicitare.

2. Terenul de fotbal mic (old boys): zilele de joi între orele 19:00-21:00, sâmbătă între orele 13:00-21:00 și duminică între orele 8:00-15:00, pentru campionate de minifotbal (aprobat prin HCL nr.92/22.04.2021).

3. Terenul de fotbal mare: zilele de joi între orele 19:00-21:00, duminică între orele 8:00-15:00, pentru campionate de minifotbal (aprobat prin HCL nr.92/22.04.2021).

Solicitările pentru utilizarea gratuită a terenurilor de fotbal-tenis, baschet, beach volley și fitness se vor face la administrația CASM, accesul asigurându-se în ordinea solicitărilor.

Având în vedere prevederile art. 129 alin. 2 lit. c), art. 139 alin.1 din OUG nr. 57/2019 privind Codul administrativ, supunem spre aprobare Autorităţii Publice deliberative alăturat proiectul de hotărâre privind reglementarea aplicării prevederilor HG nr. 283/2003 în Complexul de Agrement şi Sport ,,Mureşul” .

 Director

Mátyási Miklós-Levente

(nu produce efecte juridice)\*

**ROMÂNIA**  PROIECT

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ** PRIMAR

 SOÓS ZOLTÁN

**H O T Ă R Â R E A nr. \_\_\_\_\_\_\_\_**

 din \_\_\_\_\_\_\_\_\_\_\_\_\_\_\_ 2021

privind aprobarea accesului gratuit pe terenurile de sport din cadrul Complexului de Agrement şi Sport ,,Mureşul”

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 1022 din 24.05.2021, inițiat de Primarul Municipiului Târgu Mureș, prin Administraţia Complexului de Agrement şi Sport „Mureşul”privind aprobarea accesului gratuit pe terenurile de sport din cadrul Complexului de Agrement şi Sport ,,Mureşul”;
2. Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* pct.1 și 2, paragraful IV, Anexa 1 din HG nr.283/2003;
* art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 7 alin. (1) și alin (2) din Legea nr. 52/2003 privind transparenţa decizională în administraţia publică, republicată;
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local.

**În temeiul prevederilor** art. 129 alin. (1), alin. (7), lit. „f”, alin. (14), art. 136 alin. (10), art. 139 alin. (1), art. 196 alin. (1) lit. a) și ale art. 243. alin (1) lit. a) din OUG nr. 57/2019 privind Codul administrativ.

**H o t ă r ă ş t e :**

 **Art. 1.** Se aprobă accesul gratuit pe terenurile de sport din cadrul Complexului de Agrement şi Sport ,,Mureşul”, conform următorului program:

1. Terenurile de fotbal-tenis, baschet, beach volley și fitness: luni-vineri între orele 8:00-10:00, la solicitare.

2. Terenul de fotbal mic (old boys): zilele de joi între orele 19:00-21:00, sâmbătă între orele 13:00-21:00 și duminică între orele 8:00-15:00, pentru campionate de minifotbal.

3. Terenul de fotbal mare: zilele de joi între orele 19:00-21:00, duminică între orele 8:00-15:00, pentru campionate de minifotbal .

 **Art. 2.** Solicitările pentru utilizarea gratuită a terenurilor de fotbal-tenis, baschet, beach volley și fitness se vor face la administrația CASM, accesul asigurându-se în ordinea solicitărilor.

 **Art. 3.** Cu aducere la îndeplinire a prevederilor prezentei Hotărâri se încredinţează Executivul Municipiului Târgu Mureş, prin Administraţia Complexului de Agrement şi Sport „Mureşul”.

**Art. 4.** În conformitate cu prevederile art.252 alin 1 lit.c, ale art.255 din O.U.G. nr.57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică :

* Administrației Complexului de Agrement și Sport ”Mureșul”
* Direcției economice din cadrul Municipiului Târgu Mureș

VIZĂ DE LEGALITATE

p. Secretarul General al Municipiului Târgu Mureș,

Szövérfi László

**\***Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ